b'\n_START_ARTICLE_\nBignoniacee\n_START_SECTION_\nDescrierea\n_START_PARAGRAPH_\nAu o tulpin\xc4\x83 erect\xc4\x83 sau c\xc4\x83\xc8\x9b\xc4\x83r\xc4\x83toare. Frunzele sunt mari, nestipelate, simple sau compuse, \xc3\xaen general opuse. _NEWLINE_Florile, de obicei mari, sunt bisexuate (hermafrodite), zigomorfe \xc8\x99i pentamere, cu caliciul gamosepal \xc8\x99i corola gamopetal\xc4\x83 tubuliform\xc4\x83, infundibuliform\xc4\x83 (\xc3\xaen form\xc4\x83 de p\xc3\xa2lnie) sau campanulat\xc4\x83 (\xc3\xaen form\xc4\x83 de clopot), mai mult sau mai pu\xc8\x9bin bilabiat\xc4\x83. Androceul didinam (cu stamine cu filamente inegale) format din 5 stamine (rareori 2 stamine) dintre care 2 fertile \xc8\x99i 3 sterile (cele superioare). Gineceul bicarpelar (cu dou\xc4\x83 carpele) \xc8\x99i sincarp (cu carpele concrescute), ovarul este superior cu placenta\xc8\x9bie parietal\xc4\x83 \xc8\x99i  numeroase ovule, stil simplu. Polenizarea este entomofil\xc4\x83 sau chiropterofil\xc4\x83. _NEWLINE_Fructul este o capsul\xc4\x83. _NEWLINE_Prin structura florii, bignoniaceele se \xc3\xaenrudesc \xc3\xaendeaproape cu scrofulariaceele (Scrophulariaceae).'